**Συνοπτική παρουσίαση**

Ο Οδηγός Διασφάλισης Ποιότητας αποσκοπεί στην ενίσχυση των συστημάτων διασφάλισης ποιότητας για τη μεταφορά πολιτικών, διαδικασιών και προτάσεων επαγγελματικής εκπαίδευσης και κατάρτισης (ΕΕΚ) με σκοπό την υποστήριξη της παροχής εκπαίδευσης χωρίς αποκλεισμούς σε σχολεία ΕΕΚ για τους μαθητές με ειδικές εκπαιδευτικές ανάγκες (ΕΕΑ), και κυρίως με Διαταραχή Ελλειμματικής Προσοχής και Υπερκινητικότητας (ΔΕΠΥ).

Ειδικότερα, ο Οδηγός στοχεύει:

-στην παροχή στήριξης στα ιδρύματα ΕΕΚ για τη δημιουργία ενός καινοτόμου και ευέλικτου μαθησιακού περιβάλλοντος μέσω της διεύρυνσης της εκπαιδευτικής τους προσφοράς σε μαθητές με ΕΕΑ και ειδικά με ΔΕΠΥ,

-στην ενίσχυση της συμμετοχής, της ενασχόλησης και την παραγωγή επιτευγμάτων των μαθητών με ΔΕΠΥ,

-στην ενίσχυση της ποιότητας της στήριξης που παρέχεται στους μαθητές με ΔΕΠΥ και στις οικογένειές τους, ειδικά κατά τη διάρκεια μεταβατικών περιόδων και δύσκολων στιγμών,

-στην προώθηση ενός πνεύματος συνεργασίας μεταξύ σχολείων και άλλων εκπαιδευτικών ιδρυμάτων και οργανισμών όσον αφορά την παροχή εκπαιδευτικών υπηρεσιών σε μαθητές με διαφορετικές μαθησιακές ανάγκες,

-στη δημιουργία υποστηρικτικού περιβάλλοντος στο οποίο οι μαθητές μπορούν να εξελιχθούν και να μάθουν,

-στην ενίσχυση μιας θετικής πνευματικής, κοινωνικής και συναισθηματικής ευημερίας του εκπαιδευτικού προσωπικού των σχολείων και των μαθητών, εστιάζοντας στους μαθητές με ΕΕΑ.

Ο Οδηγός απευθύνεται κατά κύριο λόγο σε ομάδες που δημιουργούνται στο πλαίσιο των σχολείων, όπως: υποδιευθυντές, καθηγητές, εκπαιδευτές, σχολικοί συντονιστές, σύμβουλοι μαθητών, συντονιστές προγραμμάτων σπουδών και ειδικοί επαγγελματίες από τον χώρο της εκπαίδευσης. Επίσης μπορεί να ενδιαφέρει και άλλους επαγγελματίες από τον χώρο της εκπαίδευσης, των κοινωνικών υπηρεσιών, των κοινοτήτων ιατροφαρμακευτικής περίθαλψης, προς τους γονείς και το κοινό γενικά.

Ο Οδηγός Διασφάλισης Ποιότητας αποτελείται από δύο κύριους τομείς:

**1. Πολιτική**
**2. Εκπαιδευτικές στρατηγικές και πρακτικές**

Ο Οδηγός στον **τομέα της Πολιτικής** παρέχει πρακτικές οδηγίες στα εξής θέματα:

* **Αποστολή και όραμα**: παρέχει πολιτική για την δημιουργία ειδικών εκπαιδευτικών προγραμμάτων και υπηρεσιών
* **Ρόλοι και ευθύνες**: περιγράφουν συνοπτικά τους ρόλους και τις ευθύνες των σχολικών συμβουλίων, της περιφέρειας, του σχολικού προσωπικού, των γονιών και των μαθητών στην ανάπτυξη και στην υλοποίηση ειδικών εκπαιδευτικών παροχών.
* **Εξατομικευμένο Εκπαιδευτικό Πρόγραμμα (ΕΕΠ)**: περιγράφει τις διαδικασίες: αναγνώρισης μαθητών με ειδικές ανάγκες, σχεδίασης και εφαρμογής εξατομικευμένων προγραμμάτων για αυτούς, αξιολόγησης της προόδου τους καθώς και καταγραφής αυτής.
* **Ειδικές υπηρεσίες**: περιγράφουν υπηρεσίες που θα πρέπει να διατίθενται στα σχολεία προκειμένου να υποστηρίζουν την παροχή υπηρεσιών.

Ο Οδηγός στον τομέα των **Εκπαιδευτικών στρατηγικών και πρακτικών** προσφέρει υποδείξεις σχετικά με:

* **Την αναγνώριση μαθητών με ΔΕΠΥ**: απαριθμόντας τις συμπεριφορές που σχετίζονται με τη ΔΕΠΥ
* **Τη στρατηγική για την εκπαίδευση των μαθητών με ΔΕΠΥ**: καθορίζοντας τους κανόνες και τις οδηγίες για τη διδασκαλία των μαθητών με ΔΕΠΥ σχετικά με τις συμπεριφορικές παρεμβάσεις και τις εγκαταστάσεις των αιθουσών: Ειδική διαρρύθμιση των θέσεων στις τάξεις για τους μαθητές με ΔΕΠΥ
* **Την πρακτική άσκηση στο πλαίσιο της ΕΕΚ**: παρουσιάζοντας ειδικές διαδικασίες εισαγωγής και στρατηγικές ώστε να ενταχθούν οι μαθητές με ΔΕΠΥ που προέρχονται από την επαγγελματική εκπαίδευση και κατάρτιση σε ένα εργασιακό περιβάλλον, εφαρμόζοντας την “εκμάθηση στον εργασιακό χώρο” μέσω της τοποθέτησής τους σε συγκεκριμένες θέσεις και της παροχής συμβουλών.

Στο τέλος του Οδηγού και συγκεκριμένα στο **Παράρτημα** παρέχονται επιπλέον οδηγίες και μέσα με σκοπό την υποστήριξη του σχολικού προσωπικού στην ανάπτυξη της σχολικής πολιτικής για μια εκπαίδευση χωρίς αποκλεισμούς για τους μαθητές με διαφορετικές μαθησιακές ανάγκες.